
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


10 Ιανουάριου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 14 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση και συμπλήρωση του τίτλου και 
των διατάξεων του άρθρου 10 της αρ. Φ. Επαγ. 
ασιρ,/οικ.16/09.04.2003 (ΦΕΚ Β7462/17.04.2003) 
απόφασης του Υπουργού Εργασίας και Κοινωνι¬ 
κών Ασφαλίσεων «Όροι λειτουργίας των Ταμείων 
Επαγγελματικής Ασφάλισης». 

2 Τροποποίηση της αριθ. ΥΠΠΟ/ΓΝΟΣ/13914/ 
8-3-2002 (ΦΕΚ 340/Β720-3-2002) υπουργικής 
απόφασης για την "Επανασύσταση και Λειτουργία 
Ταμείου Αλληλοβοήθειας Υπαλλήλων του Υπουρ¬ 
γείου Πολιτισμού"». 


ΑΠΟΦΑΣΕΙΣ 

Αριθμ. Δ.15-16/Φ. 510 10/250/7 (1) 

Τροποποίηση και συμπλήρωση του τίτλου και 
των διατάξεων του άρθρου 10 της αρ. Φ. Επαγ. 
ασφ./οικ.16/09.04.2003 (ΦΕΚ Β7462/17.04.2003) 
απόφασης του Υπουργού Εργασίας και Κοινωνι¬ 
κών Ασφαλίσεων «Όροι λειτουργίας των Ταμεί¬ 
ων Επαγγελματικής Ασφάλισης». 

Ο ΥΦΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις της παρ. 18 του άρθρου 7 του 
ν. 3029/2002 «Μεταρρύθμιση Συστήματος Κοινωνικής 
Ασφάλισης» (ΦΕΚ 160/Α711.07.2002), όπως ισχύουν. 

2. Τις διατάξειςτου άρθρου 27 του ν. 4320/2015 «Ρυθ¬ 
μίσεις για τη λήψη άμεσων μέτρων για την αντιμετώπιση 
της ανθρωπιστικής κρίσης, την οργάνωση της Κυβέρνη¬ 
σης και των Κυβερνητικών Οργάνων και λοιπές διατά¬ 
ξεις» (ΦΕΚ Α729/19.03.2015) 

3. Τις διατάξεις των άρθρων 52 και 90 του «Κώδικα 
Νομοθεσίας για την Κυβέρνησης και τα Κυβερνητι¬ 
κά Όργανα» που κυρώθηκε με το άρθρο πρώτο του 
π.δ/τος 63/2005 «Κωδικοποίηση της νομοθεσίας για 
την Κυβέρνηση και τα κυβερνητικά όργανα» (ΦΕΚ 
Α798/22.04.2005) 


4. Τις διατάξεις του π.δ/τος 125/2016 «Διορισμός 
Υπουργών, Αναπληρωτών Υπουργών και Υφυπουργών» 
(ΦΕΚ Α7210/05.11.2016). 

5. Τις διατάξεις του π.δ/τος 73/2015 «Διορισμός Υπουρ¬ 
γών, Αναπληρωτών Υπουργών και Υφυπουργών» (ΦΕΚ 
Α7116 23.09.2015). 

6. Τις διατάξεις του π.δ/τος 134/2017 «Οργανισμός 
Υπουργείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης», (ΦΕΚ Α7168/06.11.2017). 

7. Την υπ' αριθμ. οικ. 44549/Δ9.12193 από 08.10.2015 
(Β' 2169) απόφαση του Πρωθυπουργού και του Υπουρ¬ 
γού Εργασίας, Κοινωνικής Ασφάλισης και Κοινωνικής 
Αλληλεγγύης «Ανάθεση αρμοδιοτήτων στον Υφυπουργό 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης, Αναστάσιο Πετρόπουλο», όπως τροποποιήθηκε 
με τις υπ'αριθμ. οικ. 54051/Δ9.14200 από 22.11.2016 
(Β' 3801) και υπ' αριθμ. οικ.59285/18416/12.12.2017 
(Β'4503) όμοιες αποφάσεις και ισχύει. 

8. Τις διατάξεις των άρθρων 11 παρ. 3 και 12 της Οδη¬ 
γίας 2003/41/ΕΚ του Ευρωπαϊκού Κοινοβουλίου και του 
Συμβουλίου της 3ης Ιουνίου 2003 «για τις δραστηριότη¬ 
τες και την εποπτεία των ιδρυμάτων που προσφέρουν 
υπηρεσίες επαγγελματικών συνταξιοδοτικών παροχών», 
όπως ισχύουν. 

9. Την υπ'αριθμ. Φ. Επαγ. ασφ./οικ.16/09.04.2003 (ΦΕΚ 
Β7462/17.04.2003) απόφαση του Υπουργού Εργασίας 
και Κοινωνικών Ασφαλίσεων «Όροι λειτουργίας των Τα¬ 
μείων Επαγγελματικής Ασφάλισης», όπως ισχύει. 

10. Την γνώμη της Εθνικής Αναλογιστικής Αρχής, 
όπως διατυπώνεται στα αρ. οικ.768/24.11.2017 και αρ. 
οικ.772/28.11.2017 έγγραφά της. 

11 .Το αρ. πρωτ. 3925/24.11.2017 έγγραφο της Επιτρο¬ 
πής Κεφαλαιαγοράς. 

12. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Οι παρ. 2 και 3 του άρθρου 3, καθώς και ο τίτλος 
και οι διατάξεις του άρθρου 10 της αρ. Φ. Επαγ. ασφ./ 
οικ.16/09.04.2003 (ΦΕΚ 462/Β/17.04.2003) απόφασης 
του Υπουργού Εργασίας και Κοινωνικών Ασφαλίσεων 
«Όροι λειτουργίας των Ταμείων Επαγγελματικής Ασφά¬ 
λισης» τροποποιούνται και συμπληρώνονται ως ακο¬ 
λούθως: 

Άρθρο 3 

2. ΤαΤαμεία Επαγγελματικής Ασφάλισης υποχρεούνται 
σε σύσταση Μαθηματικών Αποθεμάτων ή/και σε σύστα¬ 
ση αποθέματος μη δεδουλευμένων εισφορών ή/και 
αποθέματος εκκρεμών ζημιών, ανάλογα με τη φύση των 
κινδύνων που καλύπτουν και των παροχών που χορηγούν. 

3. Τα Ταμεία Επαγγελματικής Ασφάλισης αναλόγως 
των κινδύνων που καλύπτουν και των παροχών που 
χορηγούν, υποχρεούνται σε χωριστή τήρηση των αντί¬ 
στοιχων αποθεμάτων. 

Άρθρο 10 

Στοιχεία που υποβάλλονται στην αρμόδια Υπηρεσία 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης, στην Εθνική Αναλογιστική 
Αρχή και στην Επιτροπή Κεφαλαιαγοράς 

1. α. ΚάθεΤαμείο Επαγγελματικής Ασφάλισης (Τ.Ε.Α.) 
που έχει την έδρα του ή το κύριο διοικητικό του κατά¬ 
στημα στην Ελλάδα, καταρτίζει άπαξ και επανεξετάζει 
τουλάχιστον ανά τριετία γραπτή Δήλωση των Αρχών 
Επενδυτικής Πολιτικής του Ταμείου. 

β. Στο περιεχόμενο της Δήλωσης θα πρέπει τουλάχιστον 
να περιλαμβάνονται θέματα, όπως οι μέθοδοι μέτρησης 
του επενδυτικού κινδύνου, οι εφαρμοζόμενες τεχνικές 
διαχείρισης του κινδύνου και η στρατηγική κατανομή των 
στοιχείων του ενεργητικού όσον αφορά τη φύση και τη 
διάρκεια των συνταξιοδοτικών υποχρεώσεων. 

γ. Η Δήλωση Αρχών Επενδυτικής Πολιτικής υποβάλ¬ 
λεται α) ηλεκτρονικά σε επεξεργάσιμα αρχεία και β) σε 
έντυπη μορφή, σε ξεχωριστό έντυπο, άπαξ, εντός μηνάς 
από τη δημοσίευση της παρούσας απόφασης, καθώς και 
αμέσως μετά από κάθε αναθεώρησή της, με υπογραφή 
του αρμόδιου οργάνου του Ταμείου. 

Η υποβολή της Δήλωσης γίνεται στην αρμόδια Υπη¬ 
ρεσία του Υπουργείου Εργασίας, Κοινωνικής Ασφάλισης 
και Κοινωνικής Αλληλεγγύης. Στη συνέχεια η αρμόδια 
Υπηρεσία του Υπουργείου Εργασίας, Κοινωνικής Ασφά¬ 
λισης και Κοινωνικής Αλληλεγγύης κοινοποιεί τη Δήλω¬ 
ση στην Εθνική Αναλογιστική Αρχή και στην Επιτροπή 
Κεφαλαιαγοράς. 

δ. Η Δήλωση Αρχών Επενδυτικής Πολιτικής κοινοποιεί¬ 
ται από τα Ταμεία Επαγγελματικής Ασφάλισης στα μέλη 
και τους δικαιούχους ή στους εκπροσώπους τους, όπου 
αυτό προβλέπεται, κατόπιν αιτήματος. 

ε.ΤαΤ.Ε.Α. οφείλουν να αναθεωρούν τη Δήλωση αμέ¬ 
σως μετά από οποιαδήποτε σημαντική αλλαγή της επεν¬ 
δυτικής τους πολιτικής. 

2. Αποδεικτικά στοιχεία συνοχής αρχών Επενδυτικής 
Πολιτικής. 

ΚάθεΤαμείο Επαγγελματικής Ασφάλισης (Τ.Ε.Α.) μετο 
κλείσιμο της οικονομικής του χρήσης και όχι αργότερα 
από την 31 η Μαρτίου κάθε έτους υποβάλλει στην Εθνι¬ 
κή Αναλογιστική Αρχή και στην Επιτροπή Κεφαλαιαγο¬ 
ράς αποδεικτικά στοιχεία για τη συνοχή των αρχών της 
επενδυτικής του πολιτικής, στα οποία αναφέρονται οι 
αποκλίσεις στις αποδόσεις και τοποθετήσεις των επεν- 
δυθέντων περιουσιακών στοιχείων έναντι των προγραμ- 
ματισθέντων. 


3. Απόδειξη Καταβολής Εισφορών 

Με το κλείσιμο κάθε οικονομικής χρήσης υποβάλλεται 
στην Εθνική Αναλογιστική Αρχή ειδικό έντυπο απόδειξης 
καταβολής των εισφορών, στην οποία αποτυπώνονται 
οι αποκλίσεις από τις αναλογούσες εισφορές ανά μήνα 
και συνολικά για το έτος. 

4. Περιουσιακή Κατάσταση 

α) Κάθε Ταμείο Επαγγελματικής Ασφάλισης τηρεί 
υποχρεωτικά αναλυτική κατάσταση των περιουσιακών 
στοιχείων του Ταμείου κατά κατηγορία περιουσιακών 
στοιχείων (μετοχές, ακίνητα, ομόλογα, μετρητά κ.λπ.) 
και υποχρεώσεων (Τεχνικά Αποθέματα, Περιθώριο Φε- 
ρεγγυότητας), με τα αντίστοιχα πλήρη χαρακτηριστικά 
τους. Τα στοιχεία αυτά τηρούνται ηλεκτρονικά σε Μη¬ 
τρώο Περιουσιακών Στοιχείων που καλύπτουν ταΤεχνικά 
Αποθέματα και σε Μητρώο Λοιπής Περιουσίας. Επίσης 
τηρείται ηλεκτρονικά και το Ημερολόγιο Μεταβολών 
Περιουσιακών Στοιχείων που καλύπτουν τα Τεχνικά 
Αποθέματα (Ασφαλιστικής Τοποθέτησης) σύμφωνα 
με την υπουργική απόφαση Φ.51010/1660/12 (ΦΕΚ Β' 
179/23.01.15) - ΠΑΡΑΡΤΗΜΑ III. Η τήρηση, η επάρκεια 
των ηλεκτρονικών συστημάτων τήρησης, η υποβολή 
προς την Εθνική Αναλογιστική Αρχή αλλά και η διασφά¬ 
λιση δυνατότητας ελέγχου από την Εποπτική Αρχή, σύμ¬ 
φωνα με τις διατάξεις της παρούσας απόφασης, αποτελεί 
αφενός ευθύνη των προσώπων που ειδικότερα προσδι¬ 
ορίζονται σε κάθε μια από τις διατάξεις της παρούσας 
και αφετέρου συλλογικά των μελών των Διοικητικών 
Συμβουλίων των Ταμείων Επαγγελματικής Ασφάλισης. 

β)Το Μητρώο Περιουσιακών Στοιχείων που καλύπτουν 
τα Τεχνικά Αποθέματα τηρείται με ευθύνη του αρμόδι¬ 
ου οργάνου που ορίζεται από τον Εσωτερικό Κανονι¬ 
σμό Λειτουργίας του Ταμείου, σε ξεχωριστά κεφάλαια 
Συνταξιοδοτικών Παροχών (εφάπαξ ή περιοδικών) και 
Ασφαλίσεων Κινδύνων (παροχές που καταβάλλονται σε 
περίπτωση θανάτου, ανικανότητας, νοσηρότητας κ.λπ.). 
Η τήρηση του είναι συνεχής και ηλεκτρονική και απει¬ 
κονίζει ανά πάσα στιγμή το σύνολο των περιουσιακών 
στοιχείων του Ταμείου Επαγγελματικής Ασφάλισης που 
διατίθεται για κάλυψη των Τεχνικών Αποθεμάτων. Το 
Μητρώο αυτό τίθεται άμεσα στη διάθεση της Εθνικής 
Αναλογιστικής Αρχής, σε κάθε περίπτωση εποπτικού 
ελέγχου. 

γ) Το Μητρώο Λοιπής Περιουσίας περιλαμβάνει, με 
ευθύνη του αρμόδιου οργάνου που ορίζεται από τον 
Εσωτερικό Κανονισμό Λειτουργίας του Ταμείου, το σύ¬ 
νολο των περιουσιακών στοιχείων του Ταμείου Επαγγελ¬ 
ματικής Ασφάλισης, που δεν εντάσσονται στο Μητρώο 
Περιουσιακών Στοιχείων που καλύπτουν τα Τεχνικά Απο¬ 
θέματα και υποβάλλεται κατ' ελάχιστον κάθε τρίμηνο, 
στο τέλος αυτού, καθώς και σε ενδιάμεσες χρονικές 
στιγμές, μετά από σχετικό αίτημα της Εθνικής Αναλο- 
γιστικής Αρχής. 

δ) Η τήρηση του Ημερολογίου Μεταβολών Περιουσι¬ 
ακών Στοιχείων που καλύπτουν ταΤεχνικά Αποθέματα 
είναι συνεχής και ηλεκτρονική. Αυτό ενημερώνεται καθη¬ 
μερινά, εφόσον υπάρχουν μεταβολές ώστε να διασφαλί- 

ζεται ημερολογιακή καταγραφή και παρακολούθηση των 
πραγματοποιηθέντων ημερησίων μεταβολών επί των 
περιουσιακών στοιχείων που καλύπτουν τα Τεχνικά Απο¬ 
θέματα. Το Ημερολόγιο τίθεται άμεσα στη διάθεση της 
Εποπτικής Αρχής, σε κάθε περίπτωση εποπτικού ελέγχου. 

ε) Τα Ταμεία Επαγγελματικής Ασφάλισης υποβάλλουν 
στην Εθνική Αναλογιστική Αρχή το Μητρώο Περιουσια¬ 
κών Στοιχείων που καλύπτουν ταΤεχνικά Αποθέματα και 
το Μητρώο Λοιπής Περιουσίας ανά τρίμηνο, με ημερομη¬ 
νία αναφοράς την τελευταία εργάσιμη ημέρα του εξετα¬ 
ζόμενου τριμήνου και το αργότερο εντός μηνός από το 
κλείσιμο εκάστουτριμήνου.Τα εν λόγω Μητρώα υποβάλ¬ 
λονται ηλεκτρονικά, σε επεξεργάσιμα αρχεία και εγγρά- 
φως, με υπογραφή του αρμόδιου οργάνου και έγγραφη 
έγκριση του Δ.Σ.ΤαΤ.Ε.Α. υποχρεούνται να υποβάλλουν 
στην Ε.Α.Α. οποιοδήποτε σχετικό αρχείο ή τμήμα του και 
εκτάκτως, κατόπιν σχετικού αιτήματος της Αρχής, εντός 
δέκα (10) ημερών από την ημερομηνία υποβολής του.» 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2018 

Ο Υφυπουργός 

ΑΝΑΣΤΑΣΙΟΣ ΠΕΤΡΟΠΟΥΛΟΣ 


Αριθμ. ΥΠΠΟΑ/ΓΔΔΥΗΔ/ΔΔΥΟΝΕ/ 

4675/407/10 _ (2) 

Τροποποίηση της αριθ. ΥΠΠΟ/ΓΝΟΣ/13914/ 
8-3-2002 (ΦΕΚ 340/Β720-3-2002) υπουργικής 
απόφασης για την "Επανασύσταση και Λειτουρ¬ 
γία Ταμείου Αλληλοβοήθειας Υπαλλήλων του 
Υπουργείου Πολιτισμού"». 

Η ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) του άρθρου 19, παρ. 18 του ν. 2947/2001 «Θέματα 
Ολυμπιακής Φιλοξενίας, Έργων Ολυμπιακής Υποδομής 
και άλλες διατάξεις» (Α' 228), 
β) του π.δ. 104/2014 «Οργανισμός Υπουργείου Πολι¬ 
τισμού και Αθλητισμού» (ΦΕΚ Α' 171), όπως τροποποι¬ 
ήθηκε και ισχύει, 

γ) του π.δ. 70/2015 «Ανασύσταση των Υπουργείων 
Πολιτισμού και Αθλητισμού κ.λπ.» (ΦΕΚ Α' 114), 
δ) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ Α' 210), 
ε) του άρθρου 90 του κώδικα νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του π.δ. 63/2005 (Α' 98). 

2. Την αριθμ. ΥΠΠΟ/ΓΝΟΣ/13914/8-3-2002 υπουργική 
απόφαση «Επανασύσταση και Λειτουργία του Ταμείου 
Αλληλοβοήθειας Υπαλλήλων του Υπουργείου Πολιτι¬ 
σμού» (ΦΕΚ 340/Β 720-3-2002). 


3. Την αριθμ. ΥΠΠΟ/ΔΟΕΠΥ/ΤΟΠΥΝΣ/34995/10-4-2009 
Υπουργική Απόφαση «Τροποποίηση της αρ. ΥΠΠΟ/ 
ΓΝΟΣ/13914/8-3-2002 (ΦΕΚ 340/Β720-3-2002) υπουρ¬ 
γικής απόφασης για την «Επανασύσταση και Λειτουργία 
Ταμείου Αλληλοβοήθειας Υπαλλήλων του Υπουργείου 
Πολιτισμού» (ΦΕΚ 764/Β727-4-2009). 

4. Την αριθμ. ΥΠΠΟ/ΔΟΕΠΥ/ΤΟΠΥΝΣ/68740/21-7-2009 
υπουργική απόφαση για την «Τροποποίηση της υπ' 
αριθμ. ΥΠΠΟ/ΓΝΟΣ/13914/8-3-2002 (ΦΕΚ 340/Β7 
20-3-2002) υπουργικής απόφασης για την «Επανασύ¬ 
σταση και Λειτουργία του Ταμείου Αλληλοβοήθειας 
Υπαλλήλων του Υπουργείου Πολιτισμού» (ΦΕΚ 1550/Β7 
28-7-2009). 

5. Την αριθμ. ΥΠ ΠΟΤ/ΔΟΕΠΥ/ΤΟΠ ΥΝΣ/10951 /I -2-2012 
υπουργική απόφαση για την «Τροποποίηση της αριθμ. 
ΥΠΠΟ/ΔΟΕΠΥ/ΤΟΠΥΝΣ/34995/10-4-2009 υπουργικής 
απόφασης "Τροποποίηση της αριθμ. ΥΠΠΟ/ΓΝΟΣ/ 
13914/8-3-2002 (ΦΕΚ 340/τ.Β'/20-3-2002) υπουργικής 
απόφασης γιατην Επανασύσταση και ΛειτουργίαΤαμεί- 
ου Αλληλοβοήθειας Υπαλλήλων του Υπουργείου Πολιτι¬ 
σμού" (ΦΕΚ 764/Β727-4-2009)» (ΦΕΚ 224/Β79-2-2012). 

6. Την ανάγκη τροποποίησης της αριθ. ΥΠΠΟ/ΓΝΟΣ/ 
13914/8-3-2002 (ΦΕΚ 340/Β720-3-2002) υπουργικής 
απόφασης για την "Επανασύσταση και Λειτουργία Τα¬ 
μείου Αλληλοβοήθειας Υπαλλήλων του Υπουργείου 
Πολιτισμού"». 

7. Το γεγονός ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Τροποποιούμε την υπ' αριθμ. ΥΠΠΟ/ΓΝΟΣ/13914/ 
8-3-2002 (ΦΕΚ 340/Β720-3-2002) υπουργική απόφαση 
για την "Επανασύσταση και Λειτουργία Ταμείου Αλλη¬ 
λοβοήθειας Υπαλλήλων του Υπουργείου Πολιτισμού"», 
όπως ισχύει, ως προς την πρώτη παράγραφο του άρθρου 
3 (Πόροι του Ταμείου), ως εξής: 

Το Ταμείο Αλληλοβοήθειας Υπαλλήλων Υπουργείου 
Πολιτισμού και Αθλητισμού επιχορηγείται ετησίως από 
τον προϋπολογισμό του ΤΑΠ για την εξυπηρέτηση των 
καταστατικών του σκοπών, ύστερα από σχετική εισήγη¬ 
ση του ΔΣ του Ταμείου. 

Το σχετικό ποσό δεν δύναται να υπερβαίνει το ένα 
εκατομμύριο (1.000.000) ευρώ. 

Με ειδικά αιτιολογημένη απόφαση του ΔΣ του Ταμεί¬ 
ου, είναι δυνατή και η έκτακτη επιχορήγηση αυτού, η 
οποία δεν δύναται να ξεπερνά το 30% του ποσού της 
τακτικής επιχορήγησης. 

Κατά τα λοιπά ισχύει η ανωτέρω τροποποιούμενη 
υπουργική απόφαση με αριθμ. ΥΠΠΟ/ΓΝΟΣ/13914/ 
8-3-2002 (ΦΕΚ 340/Β720-3-2002), όπως έχει τροποποι¬ 
ηθεί και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2017 

Η Υπουργός 

ΛΥΔΙΑ ΚΟΝΙΟΡΔΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 4/10.01.2018 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























